ಹಾವೇರಿ: ವೈದ್ಯ ಸೇರಿ 155 ಮಂದಿಗೆ ಕೋವಿಡ್ ಹಾವೇರಿ: ಸರ್ಕಾರಿ ವೈದ್ಯ, ನೇತ್ರಾಧಿಕಾರಿ, ಆರೋಗ್ಯ ಹಾಗೂ ಶಿಕ್ಷಣ ಇಲಾಖೆ ನೌಕರರು ಒಳಗೊಂಡಂತೆ ಜಿಲ್ಲೆಯಲ್ಲಿ ಗುರುವಾರ 155 ಮಂದಿಗೆ ಕೋವಿಡ್19 ದೃಢಪಟ್ಟಿದೆ ಹಾಗೂ 101 ಮಂದಿ ಗುಣಮುಖರಾಗಿ ಆಸ್ಪತ್ರೆಯಿಂದ ಬಿಡುಗಡೆಯಾಗಿದ್ದಾರೆ ಎಂದು ಜಿಲ್ಲಾಧಿಕಾರಿ ಸಂಜಯ ಶೆಟ್ಟೆಣ್ಣವರ ತಿಳಿಸಿದ್ದಾರೆ. ತಾಲ್ಲೂಕುವಾರು ವಿವರ: ಸವಣೂರು9, ಬ್ಯಾಡಗಿ12, ಹಿರೇಕೆರೂರು19, ಹಾವೇರಿ21, ಹಾನಗಲ್ ಹಾಗೂ ಶಿಗ್ಗಾವಿ ತಲಾ 24, ರಾಣೆಬೆನ್ನೂರು44 ಹಾಗೂ ಇತರೆ ಇಬ್ಬರಿಗೆ ಸೋಂಕು ದೃಢಪಟ್ಟಿದೆ. ಸೋಂಕಿನಿಂದ ಗುಣಮುಖರಾಗಿ ಹಿರೇಕೆರೂರು2, ಹಾನಗಲ್8, ಸವಣೂರು9, ಹಾವೇರಿ15, ಬ್ಯಾಡಗಿ17, ರಾಣೆಬೆನ್ನೂರು18, ಶಿಗ್ಗಾವಿ ತಾಲ್ಲೂಕಿನ 32 ಮಂದಿ ಬಿಡುಗಡೆ ಹೊಂದಿದ್ದಾರೆ. ಮರಣ: ರಾಣೆಬೆನ್ನೂರು ತಾಲ್ಲೂಕಿನ ಹೊನ್ನತ್ತಿ ಗ್ರಾಮದ 70 ವರ್ಷದ ಮಹಿಳೆ, ಹಿರೇಕೆರೂರು ತಾಲ್ಲೂಕು ದೊಡ್ಡಗುಬ್ಬಿ ಗ್ರಾಮದ 72 ವರ್ಷದ ಪುರುಷ, ಶಿಗ್ಗಾವಿ ತಾಲ್ಲೂಕು ಚಾಕಾಪುರದ 45 ವರ್ಷದ ಪುರುಷ ಹಾಗೂ ಬ್ಯಾಡಗಿ ತಾಲ್ಲೂಕಿನ ಕಾಟೇನಹಳ್ಳಿಯ 70 ವರ್ಷದ ಪುರುಷ ಸೇರಿದಂತೆ ನಾಲ್ವರು ಕೋವಿಡ್ನಿಂದ ಮೃತಪಟ್ಟಿರುವುದನ್ನು ದೃಢೀಕರಿಸಲಾಗಿದೆ.